Source: http://poradna.hnonline.sk/otazka/student-denneho-studia-zosobaseny-so-studentkou-denneho-studia-mam-rocnu-dcerku-socialne?qt-top_pou_vatelia=0
Timestamp: 2017-09-19 17:19:51+00:00
Document Index: 6622782

Matched Legal Cases: ['§ 96', '§ 53', '§ 3', 'súd ', '§ 3', '§ 3']

Študent denného štúdia, zosobášený so študentkou denného štúdia mám ročnú dcérku.Sociálne štipendium | HNporadňa
Domov » Kariéra » Študent denného štúdia, zosobášený so študentkou denného štúdia mám ročnú dcérku.Sociálne štipendium
Študent denného štúdia, zosobášený so študentkou denného štúdia mám ročnú dcérku.Sociálne štipendium
Keďže som zúfalý z mojich štúdijných referentiek a žiadny podobný prípad som nenašiel píšem sem.
Som študent denného štúdia STU, takisto moja manželka je dennou študentkou STU. Máme ročnú dcérku a keďže je to časovo aj finančne náročné na uľahčenie situácie si chcem podať žiadosť o sociálne štipendium. Podľa všetkých mne dostupných inf. by som sa mal posudzovať sám s manželkou a dcérkou, na študijnom mi však vehemente tvrdia, že sa budú posudzovať aj moji rodičia a súrodenci (to by mi samozrejme nič nevyšlo..) Nedokázal som zatiaľ nájsť nikoho kto by mi v tejto veci poradil,alebo aspoň na koho sa obrátiť keď so štúdijnou ref. nesúhlasím. Vopred veľmi pekne ďakujem za rady.
František Lobotka sa opýtal/a 12.9. 2017 o 19:36 v kategórii Kariéra
JUDr. Milan FICEK, advokát pred 6 dňami 10 hodinami
Treba kúsok právnej teórie :
1./ Podľa zák. o VŠ platí :
§ 96 Sociálne štipendiá z prostriedkov štátneho rozpočtu
(1) Študentom študijných programov prvých dvoch stupňov a študijných programov podľa § 53 ods. 3, ktorí majú trvalý pobyt v Slovenskej republike, sa na základe splnenia ustanovených podmienok priznáva sociálne štipendium. Sociálne štipendium prispieva na úhradu nákladov spojených so štúdiom. Na sociálne štipendium má študent právny nárok.
(2) Na sociálne štipendium nemá nárok študent,
e) ktorý študuje externou formou štúdia.
(3) Študentovi so špecifickými potrebami sa môže priznať sociálne štipendium aj po prekročení štandardnej dĺžky štúdia, ak je toto prekročenie spôsobené jeho zdravotným postihnutím.
(4) Pre priznanie sociálneho štipendia je rozhodujúci príjem študenta a s ním spoločne posudzovaných osôb. Hranica príjmu na vznik nároku na sociálne štipendium a výška sociálneho štipendia sa odvodzuje zo súm životného minima určených osobitným predpisom.
5) Príj em rozhodujúci na posúdenie nároku na sociálne štipendium, okruh spoločne posudzovaných osôb, hranicu príjmu na vznik nároku na sociálne štipendium, jeho výšku a ďalšie podrobnosti o priznávaní sociálneho štipendia ustanoví všeobecne záväzný právny predpis, ktorý vydá ministerstvo.
(6) O nároku na priznanie sociálneho štipendia rozhoduje rektor vysokej školy, ktorej je študent študentom, alebo dekan fakulty, ktorá zabezpečuje príslušný študijný program, ak to ustanoví štatút vysokej školy. V prípade, že študent nesplní podmienky na priznanie sociálneho štipendia, vysoká škola sociálne štipendium neprizná.
Vyhl. o priznávaní soc. štip. študentom VŠ § 3 :
1. nie je rozhodnutím súdu povinný poskytovať študentovi výživné alebo súd určil rozsah vyživovacej povinnosti na návrh podľa osobitného predpisu9da) po zápise študenta na prvé vysokoškolské štúdium na vysokú školu sídliacu na území Slovenskej republiky.
2. nie je zverené do osobnej starostlivosti druhému rodičovi, atď.
ZÁVER : Na študijom oddelení vás informovali správne.
František Lobotka pred 6 dňami 10 hodinami
Ale v § 3 odsek (1)a) v bode 4 je napísané študent je bezdetný. Ja predsa bezdetný nie som takže podľa tohoto bodu by rodič podľa mňa posudzovaný nebol. Rovnako v § 3 odsek (1)b) je napísané, že súrodenec ak bod 4: študent aj jeho súrodenec sú bezdetní... rozumiem tomu zle? musia byť splnené všetky body 1,2,3,4?
JUDr. Milan FICEK, advokát pred 5 dňami 23 hodinami
s Vami ako študentom a žiadateľom o soc. štipendium sa budú posudzovať tam uvedené osoby, ak s vami žijú v spoločnej domácnosti :
- rodičia za podmienky že vám neplatia výživné, že ste nebol zverený pred dosiahnutím plnoletosti zverený do náhradnej starostlivosti atď.,
- vaši súrodenci za podmienky že nie je plnoletý a je v osobnej starostlivosti rodiča, ktorý sa spoločne posudzuje so študentom, atď.,
- vaša manželka za podmienky že
1. nie je nie je rozhodnutím súdu povinný poskytovať študentovi výživné a
2. nie je nezaopatreným dieťaťom
Kalkulačla výpočtu soc. štipendia je napr. tu : https://studentskefinancie.sk/stipendium
https://studentskefinancie.sk/stipendium/kalkulacka
František Lobotka pred 5 dňami 5 hodinami
No o tomto práve hovorím, celú situáciu ako je ,som zadal do tej kalkulačky na stránke "studentskefinancie.sk" a podľa tejto aplikácie sa moji rodičia neposudzujú, takisto ani súrodenci sa neposudzujú... Ide o to, že to nie je len z mojej hlavy, rovnaký výsledok mi dala aj táto aplikácia. Na štúdijnom mi však tvrdia niečo iné a keďže neviem nič o dôveryhodnosti tejto aplikácie a na štúdijnom o tejto aplikácii nič nevedia, pýtam sa radšej tu. Nevie či máte bližsie informácie a tvorcovi stránky alebo o jej spoľahlivosti...
Btw. ďakujem Vám za prejavenú ochotu a pomoc.
JUDr. Milan FICEK, advokát pred 3 dňami 8 hodinami
Dobrý deň, ďakujem za reakciu.
Aby nedošlo k rôznym posudzovaniam tu na stránke, odporúčam Vám, aby ste napriek vyjadreniam zamestnancov na štud. oddelení podla žiadosť o soc. štipendium. Predpokladám, že na stránke vysokej školy sa bude nachádzať aj príslušné tlačivo.
V konečnom dôsledku o udelené soc. štipendia rozhoduje rektor alebo dekan prísl. fakulty a nie zamestnanec štud. oddelenia.
Len je potrebné doložiť všetky doklady. V prípade nepriznania budete môcť podať odvolanie v lehote 15 dní.
Kúpna zmluva predstavuje vzájomný záväzok dvoch zmluvných strán – predávajúceho a kupujúceho. Ak je predmetom prevodu nehnuteľnosť, tak dokument musí byť písomný. Čo ešte radia v takýchto prípadoch experti z praxe?
Ak uzatvárate dokument, myslite na to, čo všetko musí obsahovať, aby bola platný. Viac si prečítate 19. septembra v rubrike 20 otázok a odpovedí o kúpnej zmluve.
Môže človek, ktorý uzavrie dohodu o vine a treste žiadať, aby ho pustili na podmienku? Odpovedá právnik.
Alena Novotnakova
Učiteľka na strednej škole, väčšná optimistka :)
Sú aj takí, ako som ja. Možno...
Katarína Švajdleníková